CELEX: 32015D1784
Language: ro
Date: 2015-10-02 00:00:00
Title: Decizia de punere în aplicare (UE) 2015/1784 a Comisiei din 2 octombrie 2015 de modificare a anexei II la Decizia 2003/467/CE în ceea ce privește declararea regiunii Irlanda de Nord din Regatul Unit ca fiind oficial indemnă de bruceloză cu privire la efectivele de bovine [notificată cu numărul C(2015) 6630] (Text cu relevanță pentru SEE)

6.10.2015   
            
            
               RO
            
            
               Jurnalul Oficial al Uniunii Europene
            
            
               L 259/38
            
         DECIZIA DE PUNERE ÎN APLICARE (UE) 2015/1784 A COMISIEI
   din 2 octombrie 2015
   de modificare a anexei II la Decizia 2003/467/CE în ceea ce privește declararea regiunii Irlanda de Nord din Regatul Unit ca fiind oficial indemnă de bruceloză cu privire la efectivele de bovine
   
      
         [notificată cu numărul C(2015) 6630]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (1), în special Anexa A.II punctul 7,
   întrucât:
   
               (1)
            
            
               Directiva 64/432/CEE se aplică comerțului cu bovine în interiorul Uniunii. Ea enumeră condițiile în care o regiune dintr-un stat membru poate fi declarată oficial indemnă de bruceloză cu privire la efectivele de bovine.
            
         
               (2)
            
            
               Capitolul 2 din anexa II la Decizia 2003/467/CE a Comisiei (2) enumeră regiunile din statele membre care sunt declarate oficial indemne de bruceloză cu privire la efectivele de bovine. În rubrica referitoare la Regatul Unit din capitolul respectiv, figurează deja regiunile Anglia, Scoția și Țara Galilor, precum și Insula Man.
            
         
               (3)
            
            
               Regatul Unit a prezentat Comisiei documente care demonstrează respectarea, în regiunea Irlanda de Nord, a condițiilor prevăzute în Directiva 64/432/CEE pentru statutul de regiune oficial indemnă de bruceloză cu privire la efectivele de bovine. În consecință, această regiune ar trebui să fie declarată oficial indemnă de bruceloză cu privire la efectivele de bovine.
            
         
               (4)
            
            
               Prin urmare, lista care figurează în capitolul 2 din anexa II la Decizia 2003/467/CE ar trebui să fie modificată pentru a include Irlanda de Nord.
            
         
               (5)
            
            
               Măsurile prevăzute în prezenta decizie sunt în conformitate cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Anexa II la Decizia 2003/467/CE se modifică în conformitate cu anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 2 octombrie 2015.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO 121, 29.7.1964, p. 1977/64.
   
      (2)  Decizia 2003/467/CE a Comisiei din 23 iunie 2003 de stabilire a statutului oficial de indemne de tuberculoză, bruceloză și leucoză enzootică bovină pentru efectivele de bovine din anumite state membre și regiuni din state membre (JO L 156, 25.6.2003, p. 74).
   
      ANEXĂ
      În anexa II la Decizia 2003/467/CE, capitolul 2, rubrica referitoare la Regatul Unit se înlocuiește cu următorul text:
      „În Regatul Unit:
      
                  —
               
               
                  Regatul Unit: Anglia, Scoția, Țara Galilor;
               
            
                  —
               
               
                  Insula Man;
               
            
                  —
               
               
                  Irlanda de Nord.”